Mietvertrag über eine Messekräme und eine Schlafkammer im Haus Erenfels, 22. September 1477
edition published: 2023-10-05
availability: CC BY-NC-SA (https://creativecommons.org/licenses/by-nc-sa/4.0/)

[Bl. 5r. – Paginierung von anderer Hand, rechts oben] 9 Ich Jacob von Marpurg kurschener burger zu Spier bekene fur mich | vnd my(ne) erb(e)n offentlich(e)n in diesem brieff das ich recht und redelich(e)n | bestand(en) han vnd besteen in crafft diß brieffs vmb den Ersame(n) Jungher | Bernhartten Rorbach den krame uff dem keller in sine(m) huße Erenfels dar- | zu eyn Schlaff kam(m)er mit eym bethe / vier iare lang daz sint acht messen | nehst narheynander fulgende werden nach Daß diß brieffs [mtname?] iglich | fastenmesse besunder vmb zwene guld(en) guter franckforter weru(n)ge Vnnd ist | sunderlich beredt daß ich dem der den keller ye zu zyden bestanden hait sal | gummen uß vnnd inne zu geen auch win in zu legen vnd uß zu ziehen so dicke | yme wir wurde sin Auch weres sache daz ich Jacob obgñt mynes libes oder herren withalber gey(n) franckfort in die messen nit komen kunt oder | mochte vnnd sich daß kurzliche erfunde das sal ich Jacob obgñt dem gena{nn)t(en) | Bernhartt(e)n cy monet vor iglicher messe zuvuor zu wiss(e)n thun sin krame | sust mog(e)n bestell(e)n Vnnd zu welcher messe soliche vorkundunge von mir | Jacob dem genanten Bernhartten nit geschee vnd zu wissen wurde inne | massen wie furgeschrieb(e)n steet So sal dem vorgñt(en) Bernhartten sin zins doch | vorsolle gefallen und erschiene(n) sin Doch so behelt yme Bernhart itztgena(nn)t | gantz moge und macht soliche bestemße Vnnd alles was vorgeschrieb(e)n ist | gantz vnnd zumale abezusagen oder abe zuuarkunden wan vnnd weliche zyt | yme fugt vnnd eben ist Vnd ist diß bestenteniß gescheen in bynechen meister | Veltin von Strayßburg kurschener burger zu Spier vnnd Meister Hanß vomn Silgenstadt snider zu franckfort Vnnd des alles zu waren vrkunde | han ich Jacob obgñt fru(n)tlich(e)n gebett(e)n den Ersamen jungher Hennen kem- | merer burger zu franckfort daß er sin eyg(e)n ingesiegel zuende dieser schrifft | gedrugt hat Des ich Henne kemmerer itzgena(nn)t bekenne vmb bethe will(e)n also | versiegelt han Geben uff samstag sant Matheus des heilig(e)n Apposteln vun Ewangelistenn [sic] abent anno d(o)m(ini) Mo quadringe(n)tesimo septuagesimo septimo [Am rechten Rand neben Z. 7–9 Glosse von gleicher Hand] || myner ey ort Vnnd | iglich herbstmesse be- | sunder vmb zwene | guld(en) [Am rechten Rand neben Z. 1–2 Glosse von anderer Hand] 1477 [Transkription: Dr. Stefan Krüger, Frankfurt am Main]